CELEX: 62011CN0407
Language: lt
Date: 2011-08-01 00:00:00
Title: Byla C-407/11 P: 2011 m. rugpjūčio 1 d. Gibraltaro vyriausybės pateiktas apeliacinis skundas dėl 2011 m. gegužės 24 d. Bendrojo Teismo (septintoji kolegija) priimtos nutarties byloje T-176/09 Gibraltaro vyriausybė prieš Europos Komisiją

1.10.2011   
            
            
               LT
            
            
               Europos Sąjungos oficialusis leidinys
            
            
               C 290/6
            
         2011 m. rugpjūčio 1 d. Gibraltaro vyriausybės pateiktas apeliacinis skundas dėl 2011 m. gegužės 24 d. Bendrojo Teismo (septintoji kolegija) priimtos nutarties byloje T-176/09 Gibraltaro vyriausybė prieš Europos Komisiją
   
   (Byla C-407/11 P)
   2011/C 290/10
   Proceso kalba: anglų
   
      Šalys
   
   
      Apeliantė: Gibraltaro vyriausybė, atstovaujama QC D. Vaughan, baristerio M. Llamas
   
      Kitos proceso šalys: Europos Komisija, Jungtinė Didžiosios Britanijos ir Šiaurės Airijos Karalystė, Ispanijos Karalystė
   
      Apeliantės reikalavimai
   
   
               a)
            
            
               panaikinti 2011 m. gegužės 24 d. Bendrojo Teismo nutartį byloje T-176/09;
            
         
               b)
            
            
               pripažinti vyriausybės ieškinį byloje T-176/09 priimtinu;
            
         
               c)
            
            
               grąžinti bylą Bendrajam Teismui, kad šis priimtų sprendimą dėl vyriausybės ieškinio;
            
         
               d)
            
            
               tuo atveju, jei nebūtų patenkintas b) arba c) punktų reikalavimai, grąžinti bylą Bendrajam Teismui, kad kitus su priimtinumu susijusius klausimus jis išspręstų nagrinėdamas bylą iš esmės;
            
         
               e)
            
            
               nurodyti Komisijai ir Ispanijai sumokėti Teisingumo Teisme ir Bendrajame Teisme patirtas bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Apeliantė ginčija Bendrojo Teismo nutartį remdamasi šiais pagrindais:
   
               1.
            
            
               Bendrasis Teismas pažeidė Europos Sąjungos teisę šios bylos aplinkybėms taikydamas arba klaidingai taikydamas teisės aktus, reglamentuojančius panaikinimą iš dalies arba atskirtinumą, nes šia byla siekiama, kad būtų ištaisytas įregistruotos teritorijos ploto dydis, o ne iš tiesų ją panaikinti arba atskirti; akivaizdu, kad tam tikri teritorijos ES 6120032 plotai buvo klaidingai priskirti arba aiškiai pagrįsti klaidinga ar apgaulinga Ispanijos pateikta informacija. Teritorijai priskintinas plotas turi būti ištaisytas jį tinkamai ir proporcingai panaikinant;
            
         
               2.
            
            
               Bendrasis Teismas pažeidė Sąjungos teisę, nusprendęs, kad Sprendimo 2009/95 (1) panaikinimas iš dalies, kaip to prašo Gibraltaro vyriausybė, priverstų Bendrąjį teismą iš naujo nustatyti geografines teritorijos ES 6120032 ribas ir visiškai pakeistų teritoriją ES 6120032 bei iš dalies pakeistų Sprendimo 2009/95 esmę ir nebebūtų akivaizdžiai atskirtinas nuo sprendimo 2009/95;
            
         
               3.
            
            
               Bendrasis Teismas pažeidė Europos Sąjungos teisę, nes konstatavo, kad neįrodyta, jog naujų teritorijos ES 6120032 ribų nustatymas, kaip to prašo Gibraltaro vyriausybė, atitiktų Natūralių buveinių direktyvos III priede apibrėžtus kriterijus, kad ją būtų galima pripažinti Bendrijos svarbos teritorija, nors atsižvelgiant į gausias teisines ir faktines aplinkybes ji galėtų būti pripažinta tokia ir nei viena iš šalių niekad tam neprieštaravo, tad padaręs tokią išvadą Bendrasis Teismas iškreipė įrodymus ir (arba) neteisingai teisiškai kvalifikavo faktines aplinkybes bei, remdamasis tuo, padarė klaidingas teisines išvadas ir (arba) padarė akivaizdžią faktinių aplinkybių vertinimo klaidą bei neteisingai taikė teisinius kriterijus ir, nagrinėjamos bylos aplinkybėmis, taikė netinkamas procedūras.
            
         
               4.
            
            
               Be to, arba, tuo atveju, jei nebūtų atsižvelgta į anksčiau nurodytus pagrindus, Bendrasis Teismas padarė procesinį pažeidimą, pakenkusį Gibraltaro vyriausybės interesams, nes, nesuteikęs vyriausybei galimybės išreikšti nuomonės dėl kitos proceso šalies pateiktų dokumentų ir nepateikęs jai Ispanijos Karalystės pateikto dokumento, reikšmingo sprendžiant klausimą, pagrindusį Bendrojo Teismo nutartį, pažeidė jos gynybos teises ir nagrinėjamos bylos aplinkybėmis, taikė netinkamas procedūras.
            
         
               5.
            
            
               Be to, arba, tuo atveju, jei nebūtų atsižvelgta į anksčiau nurodytus pagrindus, Bendrasis Teismas padarė procesinį pažeidimą, pakenkusį Gibraltaro vyriausybės interesams, nes nenurodė teiginio, kad neįrodyta, jog naujų teritorijos ES 6120032 ribų nustatymas, kaip to prašo Gibraltaro vyriausybė, atitiktų Natūralių buveinių direktyvos III priede apibrėžtus kriterijus, kad ją būtų galima pripažinti Bendrijos svarbos teritorija, motyvų ir (arba) neatsižvelgęs į įrodymus, kad yra kitaip, arba juos atmetęs.
            
         
      (1)  2008 m. gruodžio 12 d. Komisijos sprendimas 2009/95/EB, kuriuo pagal Tarybos direktyvą 92/43/EEB patvirtinamas antrasis atnaujintas Viduržemio jūros biogeografinio regiono Bendrijos svarbos teritorijų sąrašas (OL L 43, p. 393)